دۆریس لێسینگ
دۆریس مەی لێسینگ (بە ئینگلیزی: Doris Lessing؛ ٢٢ی تشرینی یەکەمی ١٩١٩ - مردووی ١٧ی تشرینی دووەمی ٢٠١٣) ڕۆماننووسێکی بەریتانی-زیمبابۆیی بوو. یەکێکە لە براوەکانی خەڵاتی نۆبێل.

لە دیارترین ڕۆمانەکانی دۆریس بریتین لە گژوگیاکە گۆرانی دەڵێ (The Grass Is Singing) لە ساڵی ١٩٥٠، کۆڕۆمانی پێنج بەرگی منداڵانی تووندووتیژی (Children of Violence) لە ماوەی ساڵانی (١٩٥٢–١٩٦٩)، کتێبی یادەوەرییە زێڕینەکە (The Golden Notebook) لە ساڵی ١٩٦٢، تیرۆریستە باشەکە (The Good Terrorist) لە ساڵی ١٩٨٥، کۆڕۆمانی پێنج بەرگی (Canopus in Argos) لە ماوەی ساڵانی (١٩٧٩–١٩٨٣).

لە ساڵی ٢٠٠٧، لەلایەن ئەکادیمیای سوێدییەوە خەڵاتی نۆبێلی لە وێژە (ئەدەبیات) ی وەرگرت. ئەو بووە بەتەمەنترین کەس کە خەڵاتی نۆبێل لە وێژە وەربگرێت.

ژیان 
ئەو لە خێزانێکی بەریتانی لە کرماشان لە ساڵی ١٩١٩ دایکبووە. باوکی لە کاتی خزمەتەکانی لە سەردەمی جەنگی جیھانیی یەکەم، قاچێکی لە دەست دابوو، ھەر لەوکاتەدا لە لەندەن باوکی ئاشنای ژنی داھاتووی دەبێتە کە دایکی دۆریس بوو، دایکی پەرستیار بوو، لە کاتی پێکانەکەی باوکی ئەوا یەکتریان ناسیوە و بەھۆی تیمارەکانی ئەوەوە حاڵی باشتر بوو. دواتر دایک و باوکی چوونەتە ئێران، بۆ کارکردن لە بانکی شاھانەی ئێران. دۆریس تاکوو ساڵی ١٩٢٥ لە ئێران ژیاوە، ئەمەش دوای ئەوە خێزانەکەی ماڵیان گواستەوە بۆ ڕۆدسیای باشوور (زیمبابۆی ئێستا)، دۆریس تا ساڵی ١٩٤٩ لەوێ مایەوە، دواتر چووە لەندەن.

سەرچاوەکان

بەستەرە دەرەکییەکان 

ڕۆماننووسانی ژنی بریتانی
نووسەرانی ژنی خەیاڵی زانستی و فەنتازی
خەڵکی کرماشان
وەرگرانی خەڵاتی نۆبێلی وێژە
نووسەرانی ژنی ئینگلیز
شاعیرانی ژنی ئینگلیز
شانۆنامەنووسانی ئینگلیز
وەرگرانی خەڵاتی نۆبێلی بریتانی
مردووانی ٢٠١٣
لەدایکبووانی ١٩١٩
ژنانی براوەی خەڵاتی نۆبێل
وتارنووسەکانی سەدەی ٢٠ەم